

RADVILIŠKIO RAJONO SAVIVALDYBĖS TARYBA

SPRENDIMAS
DĖL RADVILIŠKIO RAJONO SAVIVALDYBĖS DAUGIABUČIŲ GYVENAMŲJŲ NAMŲ MAKSIMALIŲ TECHNINĖS PRIEŽIŪROS TARIFŲ PATVIRTINIMO

2018 m. gruodžio 13 d. Nr. T-1017
Radviliškis


Vadovaudamasi Lietuvos Respublikos vietos savivaldos įstatymo 16 straipsnio 2 dalimi 37 punktu, Lietuvos Respublikos statybos įstatymo 48 straipsnio 7 dalimi, Lietuvos Respublikos aplinkos ministro 2018 m. gegužės 3 d. įsakymu Nr. D1-354 „Dėl Daugiabučių gyvenamųjų namų techninės priežiūros tarifo apskaičiavimo metodikos patvirtinimo“ patvirtinta Daugiabučių gyvenamųjų namų techninės priežiūros tarifo apskaičiavimo metodika bei atsižvelgdama Lietuvos Respublikos Vyriausybės atstovo Šiaulių apskrityje 2018 m. rugpjūčio 21 d. reikalavimą Nr. 4-27 „Dėl Lietuvos Respublikos statybos įstatymo 48 straipsnio 7 dalies įgyvendinimo“, Radviliškio rajono savivaldybės taryba nusprendžia:
. Patvirtinti Radviliškio rajono savivaldybės daugiabučių gyvenamųjų namų maksimalius techninės priežiūros tarifus (pridedama).
. Pripažinti netekusia galios Radviliškio rajono savivaldybės tarybos 2014 m. spalio 9 d. sprendimo Nr. T-825 „Dėl Daugiabučių namų bendrojo naudojimo objektų administravimo maksimalaus tarifo apskaičiavimo tvarkos aprašo ir Namo techninės priežiūros maksimalių tarifų apskaičiavimo metodikos patvirtinimo“ 2 punktu patvirtintą Namo techninės priežiūros maksimalių tarifų apskaičiavimo metodiką.
. Nustatyti, kad šis sprendimas įsigalioja nuo 2019 m. sausio 1 d.
Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.



Savivaldybės meras				                    Antanas Čepononis

PATVIRTINTA
Radviliškio rajono savivaldybės tarybos
2018 m. gruodžio 13 d. sprendimu Nr. T-1017

RADVILIŠKIO RAJONO SAVIVALDYBĖS DAUGIABUČIŲ GYVENAMŲJŲ NAMŲ 
MAKSIMALŪS TECHNINĖS PRIEŽIŪROS TARIFAI 


. Daugiabučių gyvenamųjų namų techninės priežiūros tarifai taikomi apskaičiuojant atlygį už statybos techniniame reglamente STR 1.07.03.2017 „Statinių techninės ir naudojimo priežiūros tvarka. Naujų nekilnojamojo turto kadastro objektų formavimo tvarka“ (toliau – Reglamentas) nurodytus darbus:
- nuolatinius namo būklės stebėjimus;
- periodines (sezonines) namo apžiūras;
- nuolatinių stebėjimų ir apžiūrų dokumentų, privalomų pagal Reglamento 51 punktą, rengimą, pildymą ir saugojimą. 
. Maksimalūs techninės priežiūros tarifai – namų grupėms Radviliškio rajono savivaldybės tarybos nustatyti didžiausi galimi techninės priežiūros mokėjimai. 
. Radviliškio rajono daugiabučių gyvenamųjų namų maksimaliais techninės priežiūros tarifais turi vadovautis administratoriai, administruojantys Radviliškio rajono daugiabučių namų bendrojo naudojimo objektus.
. Radviliškio rajono savivaldybės daugiabučių gyvenamųjų namų maksimalūs techninės priežiūros tarifai:

Eil. Nr.	Namo 	bendras naudingasis plotas m2	Maksimalus tarifas, Eur/m2/mėn.,		be PVM	PVM	Maksimalus tarifas, Eur/m2/mėn.,		su PVM
	1.		Iki 1000		0,0153		0,0033		0,0186
	2.		1001–2000		0,0180		0,0038		0,0218
	3.		2001–5000		0,0207		0,0044		0,0251
	4. 		Daugiau kaip 5000		0,0216		0,0046		0,0262


. Maksimalūs tarifai didinami arba mažinami pagal namo techninės priežiūros ypatumus atitinkamais koeficientais:

Eil.	Nr.		Namo ypatumai		Koeficientas
	1.		Namai, kuriuose neįrengta bendroji geriamojo vandens tiekimo inžinerinė sistema		0,97
	2.		Namai, kuriuose neįrengta bendroji nuotekų šalinimo inžinerinė sistema		0,97
	3.		Namai, kuriuose neįrengta bendroji elektros inžinerinė sistema		0,98
	4.		Namai, kuriuose nėra bendrojo naudojimo patalpų		0,98
	5.		Namai be išskirtinių techninės priežiūros ypatumų		1,00
	6.		Namai, kuriuose įrengta bendroji saugos ir ryšių sistema		1,01
	7.		Namai, kurių stogas – šlaitinis		1,15
	8.		Bendrabučio tipo namai		1,15

